Oshitukulwa 4: Okudja pohamba yotete yaIsrael fiyo opokutwalwa kwOvaisrael moukwatwa waBabilon
Saul oye a li ohamba yotete yaIsrael. Konima yefimbo, Jehova ka li vali e mu hokwa. Jehova okwa li a hoolola David a pingene po Saul. Ohatu ke lihonga shihapu kombinga yaDavid momatukulwa e li komesho. Fimbo David a li omunyasha, okwa li a lwifa omutongolume wedina Goljat. Lwanima, okwa ka ya onhapo ohamba inandubo Saul. Pomhito imwe, David okwa li a kelelwa kuAbigail aha longe owii.
Natango ohatu ke lihonga shihapu kombinga yaSalomo, omonamati waDavid. Salomo oye a li a pingena po xe, e li ohamba yaIsrael. Eehamba nhatu dotete daIsrael adishe oda pangela keshe imwe oule womido 40. Konima yefyo laSalomo, ouhamba waIsrael owa li wa tukulwa momauhamba avali, ouhamba wokolundume nouhamba wokolukadi.
Ouhamba wokolundume womapata 10 aIsrael owa pangela oule womido 257, nowa ka hanaunwa po kOvaassiria. Konima yomido 133 eshi ouhamba wokolundume wa hanaunwa po, ouhamba wokolukadi womapata avali nao owa ka hanaunwa po. Pefimbo olo, Ovaisrael ova li va twalwa moukwatwa kuBabilon. Onghee hano, oshitukulwa eshi oshitine otashi hokolola ondjokonona yoiningwanima ihapu itunhula oyo ya li ya ningwa momukokomoko womido 510.
tso_Latn umb_Latn xho_Latn umb_Latn